ביום שישי 22.3.19 בין השעות 13.00-9.00 יתקיים בגן החי (ברחוב שרת) הפנינג תוסס ומלהיב ברוח חג הפורים, ובהמשך לחגיגה של עדלאידע - קרנבל בג'ונגל, שתתקיים ביום חמישי 21.3 במרכז העיר.
ההפנינג הינו בסימן קבלת האחר, במטרה לעורר מודעות כי כולנו שווים אך שונים, תוך התבוננות בעולם החי והטבע.
עמדת טביעות ידיים בסימן "דומים אבל שונים"
תחנות איפור, קעקועים וקליעת צמות – מי מסתתר מאחורי המסכה?
מתחם האיילים, האכלה ב-09.30 וכן סיפור קבלת השונה והאחר באמצעות צפייה באיילים.
מתחם השקנאים, האכלה ב-12.30 וכן סיפור קבלת השונה והאחר באמצעות צפייה בשקנאים ותיאור הליך השיקום שעברו.
עוד באירוע להקת נווה עוז בשעה 11:00 ותאטרון טליה במופע שירים והפעלות בנושא פורים, בשעה 11:30.
ראש העיר רמי גרינברג "נראה לנו כי במיוחד השנה שנושא חגיגת העדלאידע היא חיות, שגן החי יהיה פתוח לרווחת הציבור להמשך הנאה ובילוי. כולם מוזמנים לגן החי המקסים שלנו בכלל ובפורים בפרט".
האירוע בשיתוף אגף אירועים והרשות למאבק באלימות, סמים ואלכוהול, תלמידי כיתת מב"ר - תיכון אחד העם, בית ספר אלונים, להקת נווה עוז, NAILIT – דוכני חוויה / נש"ר – נוער שואף רחוק ותיאטרון טליה. הכניסה בתשלום, הנחה לבעלי כרטיס תושב.